1984年冬季奧林匹克運動會英屬處女群島代表團

1984年2月8號至19號，南斯拉夫波黑薩拉熱窩舉行冬季奧林匹克運動會，英屬處女群島有派團參加。今次係英屬處女群島第一次參加奧運會。代表團有一位參賽選手，佢係速滑運動員艾羅·福瑞澤。佢得到最好嘅成績係500米項目入面攞到第40名。

背景 
1981年12月31號，國際奧委會正式承認英屬處女群島奧林匹克委員會。今次1984年嘅冬奧係英屬處女群島計哂夏季冬季第一次參加奧運。之後雖然屆屆夏季奧運英屬處女群島都有參加，但係就要等30年，即係2014年先第二次參加冬奧。呢年英屬處女群島嘅代表團得一位參賽選手，就係速滑運動員艾羅·福瑞澤。佢亦都係開幕典禮嘅持旗手。

短道速滑 
艾羅·福瑞澤參賽嘅時候33歲，佢係土生土長嘅英屬處女群島人嚟嘅。喺2月10號，佢參加咗500米嘅賽事，以43.47秒完成，比金牌選手慢咗5秒多啲，喺42名選手入面排40。喺2月14號嘅1000米嘅賽事入面，佢以1分30.59秒嘅成績完成，喺43名選手入面排第42，即係尾二。

類:冬季奧林匹克運動會代表團
類:1984年冬季奧林匹克運動會
類:英國運動